Fisaasbos | LekkeSlaap
Vanaf R2 400 per nag(plek vir 8)
Fisaasbos is hoog in die voorheuwels van die majestueuese Winterhoekberge geleë en is omring met vrugteboorde, pragtige berge en uitstekende uitsigte. Die selfsorgrondawel is ideaal vir 2 gesinne wat deel of 'n groep vriende, voetslaners, fietsryers, rotsklimmers, of vir paartjies wat die uit die stad wil ontsnap.
Dié grasdakrondawel is pragtig opgeknap en beskik oor 3 slaapkamers. Die hoofslaapkamer het 'n dubbelbed en 'n en suite-badkamer met 'n bad, stort en 'n toilet. Die tweede slaapkamer het ook 'n dubbelbed en 'n kaggel. Die derde slaapkamer het 2 dubbelstapelbeddens wat ideaal is vir 4 kinders. Die tweede en derde slaapkamers deel 'n badkamer met 'n groot stort, wasbak en 'n toilet. Al die kamers lei na die leefarea wat na die kombuis lei, en die hoofslaapkamers lei na die rustige tuin.
Die kombuis is volledig toegerus vir selfsorg en het 'n skottelgoedwasser, stoof, mikrogolfoond, yskas, koffiemasjien en ander geriewe. Daar is 'n beskutte veranda buite die kombuis wat ideaal is om jou fiets te stoor en het 'n braai-area met baie hout.
Die erf se heining is veilig vir troeteldiere en klein kinders. Daar is 'n oprit met 2 hekke langs die huis. Daar is ook eike- en dennebome wat skaduwee bied.
Gaste bied privaat toegang al die area in en om die huis en erf. Voetslaan en fietsry word op die plaaspaaie toegelaat, maar gaste mag net op die toegangspaaie ry met hul motors.